شه‌فه‌ق نيوز/ ده‌زگاى ته‌ندروستى دياله‌، ئاشكراى تۆماركردن حاڵه‌تيگ تازه‌ى مردن كرد وه‌ ڤايرۆس كۆرۆنا.
له‌ى باوه‌ته‌و، فارس عه‌زاوى وه‌ڕيه‌وبه‌ر ره‌سانن ته‌ندروستى له‌ به‌ياننامه‌يگ ئه‌را ئاژانس شه‌فه‌ق نيوز وت: كه‌سه‌ مردگه‌گه‌ ته‌مه‌نى 47 ساڵ بويه‌و له‌ئه‌نجام تويشبوين وه‌ ڤايرۆس كۆرۆنا ته‌نگه‌نه‌فه‌س بويه‌و مردگه‌.
جى باسه‌، عه‌زاوى هه‌ميش وت: 21 حاڵه‌ت تر خاسه‌وبوينه‌و 6 حاڵه‌ت مردن تۆمار كريانه‌و 18 حاڵه‌تيش هانه‌ چير چه‌وديرى پزيشكى له‌ ناوه‌ند سه‌ره‌كى كه‌ره‌نتينه‌ له‌ ده‌ورگرد باقووبه‌.
